Diari Oficial de la Generalitat Valenciana


Sumari del DOGV 4068, del 21-08-2001 (2001/7246)

RESOLUCIÓ de 4 de juliol de 2001, del conseller d'Obres Públiques, Urbanisme i Transports, per la qual s'aprova definitivament el pla de reforma interior de la unitat d'execució sector Montcabrer del Pla General d'Ordenació Urbana de València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/7246


Data del document
:   04-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 4 de juliol de 2001, del conseller d'Obres Públiques, Urbanisme i Transports, per la qual s'aprova definitivament el pla de reforma interior de la unitat d'execució sector Montcabrer del Pla General d'Ordenació Urbana de València. [2001/7246]
  
Vist l'expedient relatiu al pla de reforma interior de la unitat d'execució Montcabrer del Pla General d'Ordenació Urbana de València, i de conformitat amb el següents:
  
Antecedents de fet
  
Primer
  
El projecte es presenta davant de notari amb data 23 de juliol de 1998, que s'acull al procediment de tramitació simplificada establit en l'article 48 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, i es presenta, al seu torn, una còpia de la documentació a l'Ajuntament.
  
Es va exposar al públic mitjançant anuncis en el periòdic Las Provincias amb data 3 d'agost de 1998 i en el Diari Oficial de la Generalitat Valenciana amb data 14 d'agost de 1998.
  
Després del pertinent període d'exposició pública, en el qual es van presentar al·legacions, es va realitzar l'acte d'obertura de pliques el dia 15 de setembre de 1998.
  
La Comissió de Govern de l'Ajuntament, amb data 4 de febrer de 2000, va suspendre cautelarment les llicències en la zona, i s'informà al públic del dit acord en el DOGV amb data 18 de febrer de 2000.
  
El ple municipal amb data 30 de juny de 2000 va aprovar provisionalment el pla de reforma interior i que va procedir a la seua posterior remissió a l'efecte de l'aprovació definitiva a aquesta Conselleria d'Obres Públiques, Urbanisme i Transports.
  
Segon
  
El projecte consta de memòria i plans.
  
Tercer
  
No s'han sol·licitat informes sectorials durant la tramitació de l'expedient.
  
Quart
  
València té el Pla General d'Ordenació Urbana homologat amb aprovació definitiva per la Comissió Territorial d'Urbanisme amb data 28 de desembre de 1988.
  
Cinqué
  
En la sessió del dia 28 de juny de 2001, la Comissió Territorial d'Urbanisme de València va acordar informar favorablement i elevar al conseller d'Obres Públiques, Urbanisme i Transports la proposta d'aprovació definitiva del pla de reforma interior de millora del sector Montcabrer del Pla General d'Ordenació Urbana de València.
  
Fonaments de dret
  
Primer
  
La tramitació ha sigut correcta, de conformitat al que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa a l'efecte del compliment d'allò que preceptuen els articles 27 i 28 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
L'objecte del projecte és la millora de l'ordenació detallada establida pel PGOU per a l'àmbit del sector que delimita el PRI ?coincident amb la delimitació de la unitat d'execució(definit pels carrers dels Sapadors, de l'Organista Plasencia, de Cienfuegos, de Vicente Lleó, de la Fonteta de Sant Lluís i l'avingua de Peris i Valero.
  
Per a això es realitzen les modificacions següents:
  
1. Es delimita la unitat d'execució amb el següents criteris:
  
S'inclouen aquelles parcel·les que no són actualment edificables per no disposar del seu àmbit vial de servei, i es respecta el règim actual de llums i vistes, de manera que les parcel·les resultants siguen edificables.
  
S'inclouen aquelles parcel·les que actualment es troben en situació de fora d'ordenació substantiu.
  
S'inclouen les superfícies de domini i ús públic que serveixen directament a l'edificació de l'àmbit i necessàries per a la connexió d'infraestructures i serveis urbans.
  
2. S'inclou la tipologia d'ENS-1 en forma de bloc longitudinal que dóna a l'avinguda de Peris i Valero fins a arribar el carrer dels Sapadors, i s'estableixen reculades en la seua façana posterior a fi de suavitzar la transició a la zona UFA amb la qual enfronta.
  
Així mateix, s'inclouen en aquesta qualificació les parcel·les que donen a la zona verda situada en la prolongació del carrer de Cadis, i es limiten les seues alçàries a 4 amb una profunditat de 10 m.
  
La zona UFA-1 es manté per a la resta de parcel·les situades al sud del carrer de Montcabrer, i es manté la tipologia de la resta de l'illa, i es dóna coherència a les alineacions proposades i existents.
  
3. Es procedeix a l'eixamplament de la prolongació del carrer de Montcabrer a fi de deixar exempt l'edifici destinat a SP que es considera, amb caràcter de vianants, amb accés restringit de vehicles.
  
4. La Fonteta de Sant Lluís, Vicent Lleó i la prolongació del c/ de Cadis i es remodela la resta de les zones verdes, que es configura un espai lliure al llarg del c/ de Montcabrer, i que s'eixampla en la seua confluència amb la c/ dels Sapadors, que engloba l'edifici dotacional protegit.
  
5. S'inclou la possibilitat d'edificar àtics sense reculades únicament en les testeres de l'illa que dóna a Peris i Valero (excepció a allò previst en l'article 6.19.5.a de les Normes Urbanístiques del PGOU)
  
En el següent quadre es resumeixen les dades numèriques més rellevants que implica la modificació:
  
Quart
  
A la vista del que s'ha exposat anteriorment cal fer les apreciacions següents:
  
No es produeix variació de la superfície total del sector respecte del que estableix el planejament vigent.
  
Es modifica lleugerament a la baixa l'edificabilitat total del sector.
  
D'altra banda, per a comprovar el compliment de la proporcionalitat de les dotacions públiques respecte a l'aprofitament segons l'article 55.3 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística s'inclou el quadre següent:
  
A la vista l'anterior s'aprecia la millora en la proporció mencionada respecte del que estableix el PGOU
  
Cinqué
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé
  
La modificació comporta una diferent qualificació o ús urbanístic de zones verdes anteriorment previstes, per la qual cosa requereix l'informe previ del Consell Superior d'Urbanisme ?substituït per l'informe del conseller d'Obres Públiques, Urbanisme i Transports, l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de la citada llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el pla, sinó que la modificació té un altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Aprovar definitivament el pla de reforma interior de la unitat d'execució sector Montcabrer del Pla General d'Ordenació Urbana de València.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.
  
València, 4 de juliol de 2001.- El conseller d'Obres Públiques, Urbanisme i Transports: José Ramón García Antón.